ΗΧΟΣ FM 94.2 Μουσικό Ραδιόφωνο

Tokyo party
2019-10-10 22:00 - 23:30 UTC | Metropolis, Νεάρχου 15, Ρέθυμνο
To Tokyo είναι το πρώτο ασιατικό πάρτυ στο νησί που ήρθε και θα αλλάξει τα δεδομένα της Πέμπτης. Κάθε Πέμπτη λοιπόν η ομάδα του Tokyo πολλά υποσχόμενη σας υποδέχεται από νωρίς
Rsv. 6988087177 & 6958315328
*Η πρώτη φιάλη συνοδεύεται με σούσι.

Οι "Τρεις Μαδιάμ" live
2019-10-10 21:00 - 23:30 | Συμπληγάδες, Βερνάδου 25, Ρέθυμνο
Απόψε διασκεδάζουμε στις Συμπληγάδες με τους μοναδικούς Τρεις Μαδιάμ να μας ξεσηκωνουν και το κέφι να χτυπάει κόκκινο!

3ο Φεστιβάλ Νίκος Σκεπετζής: Ομαδική έκθεση μαθητευόμενων καλλιτεχνών
2019-10-10 19:00 - 2019-10-20 21:00 | γκαλερί Μορφές, Γοβατζιδάκη 18, Ρέθυμνο
Στo πλαίσιo του 3ου Φεστιβάλ τέχνης, Νίκο Σκεπετζή, την Πέμπτη 10 Οκτωβρίου 2019 και ώρα 7 μ.μ. στην γκαλερί Μορφές (Γοβατζιδάκη 18), θα πραγματοποιηθούν τα εγκαίνια της ομαδικής έκθεσης μαθητευόμενων καλλιτεχνών: «Μνημοσύνης αποτυπώματα», σε επιμέλεια Χρυσούλας Σκεπετζή.
Αντί για μια γραμμική εξέλιξη, ο βιωμένος χρόνος γίνεται κύκλος, δεν υπάρχει αρχή και τέλος, αλλά μια επίπεδη επιφάνεια στην οποία καταργείται ο διαχωρισμός ανάμεσα στο τώρα και το χθες. Το χθες που έγινε μνήμη και το σήμερα που χρειάζεται να μας δείξει δια γυμνού οφθαλμού αυτό που δεν φαίνεται αλλά πρέπει να αντιμετωπιστεί.
Συμμετέχουν οι: Στέλιος Βλαζάκης, Μανώλης Γιαννούλης, Άννα Θωμαδάκη, Αθηνά Καλογεράκη, Χρυσούλα Κουτσουδάκη – Λεντζάκη, Αντώνης Ξηρουδάκης Έλενα Παπαγιαννάκη
Ακόμα συμμετέχουν οι παρακάτω έφηβοι και παιδιά Κων/νος Βρυλάκης, Θεοδώρα Θωμαδάκη, Βίκυ Τσουντάνη, και Φανή Αναγνωστάκη, , Μαρία – Ναταλί Δούκα, Σερένα Ηλιάκη, Αμαλία Κόνδυλα, Σωτηρία Κόνδυλα, Λυδία Μπερέτη, Γκαμπριέλα Μούκε, Λυδία Παπαδάκη, Ραφαέλα Παπαδάκη, Γιώργος Τσουπάκης
Είσοδος ΕΛΕΥΘΕΡΗ
Διάρκεια έκθεσης: 10-10 έως 20-10-2019
Ώρες λειτουργίας καταστημάτων
Ευχαριστώ από καρδιάς και εκτιμώ τον Ηλία Ηλιάκη που κατά παρέλκυση, δέχθηκε να φιλοξενήσει στην γκαλερί του την παραπάνω έκθεση, όπως όλες και όλους τους αξιαγάπητους συμμετέχοντες μικρούς και μεγάλους εμπλουτίζοντας έτσι το φεστιβάλ, καθιστώντας αυτό, εκπαιδευτικότερο και ποικιλοτρόπως ποιοτικότερο.
Η επιμελήτρια του Φεστιβάλ: Χρυσούλα Σκεπετζή

25ο Πανελλήνιο Συνέδριο Ακαδημαϊκών Βιβλιοθηκών
2019-10-10 08:30 - 2019-10-11 18:30
Το ετήσιο Πανελλήνιο Συνέδριο Ακαδημαϊκών Βιβλιοθηκών είναι ο σημαντικότερος θεσμός για τις ελληνικές ακαδημαϊκές βιβλιοθήκες και μία από τις σπουδαιότερες εκδηλώσεις στο χώρο των ελληνικών βιβλιοθηκών, καλύπτοντας θέματα υπηρεσιών και τεχνολογιών πληροφόρησης, αυτοματισμού και εξοπλισμού βιβλιοθηκών, πηγών πληροφόρησης και συνδρομών. Κατά τη διάρκεια των εργασιών του βιβλιοθηκονόμοι, μέλη της ακαδημαϊκής κοινότητας και προμηθευτές που δραστηριοποιούνται στο χώρο έχουν την ευκαιρία να διευρύνουν τις γνώσεις τους, να επικοινωνήσουν με συναδέλφους τους, να ανταλλάξουν ιδέες και εμπειρίες και να ενημερωθούν για τις εξελίξεις στο χώρο των βιβλιοθηκών, καθώς και για νέα προϊόντα και υπηρεσίες.
Η Βιβλιοθήκη & Κέντρο Πληροφόρησης του Πανεπιστημίου Κρήτης έχει τη χαρά φέτος να συνεχίσει την παράδοση του θεσμού αυτού και να διοργανώσει το
25ο Πανελλήνιο Συνέδριο Ακαδημαϊκών Βιβλιοθηκών
«Ακαδημαϊκές Βιβλιοθήκες και Ανοιχτή Επιστήμη»
στις 10-11 Οκτωβρίου 2019 στο Πανεπιστήμιο Κρήτης στο Ρέθυμνο
Επιπλέον, την Τετάρτη 9 Οκτωβρίου, σχεδιάζεται η υλοποίηση ορισμένων workshops, ενώ το Σάββατο 12 Οκτωβρίου, θα πραγματοποιηθεί επίσκεψη στον αρχαιολογικό χώρο και στο Μουσείο της Αρχαίας Ελεύθερνας.
Σας περιμένουμε όλους!
Η Οργανωτική Επιτροπή

Νύχτα στο Ρυθμό party
2019-10-09 23:00 - 23:30
Μια ελληνική βραδιά που βασικό μουσικό υλικό επιλέγεται από live εκτελέσεις, μια βραδιά φτιαγμένη για τους λατρες της ελληνικής μουσικής.
Στην Κονσόλα ο Panagiotis Hatzidakis που έρχεται από τα Χανιά κάθε εβδομάδα για να αναδείξει την καψούρα μέσα από τους μουσικές του επιλογές.
Κάθε Τετάρτη στο MiniBar!!

Ο Διονύσης Σχοινάς live
2019-10-09 23:00 - 23:30 | Fraoules, Ελευθερίου Βενιζέλου 62, Ρέθυμνο
Οι Fraoules υποδέχονται τον Διονύση Σχοινά!
Τον Dionisis Sxoinas υποδέχονται την Τετάρτη 09 Οκτωβρίου οι “Fraoules” για μία και μοναδική βραδιά. Ο ταλαντούχος τραγουδιστής έρχεται για πρώτη φορά στο Ρέθυμνο και μας υπόσχεται ένα μοναδικό live γεμάτο ενέργεια και χορό.
Με επιτυχίες που έχουν παραμείνει αναλλοίωτες στο χρόνο όπως ‘’Συγκοινωνούντα δοχεία”, “Τι τρελά μου ζητάς’’, “Μου ταιριάζεις”, αλλά και επιτυχίες του σήμερα “Το καλοκαίρι”, ‘’Το πάρτυ μας’’, “Απομίμηση αγάπης”, “Ομορφαίνεις την ζωή μου” κ.α., ο αγαπημένος καλλιτέχνης αποτελεί μια από τις σημαντικότερες παρουσίες στο ελληνικό πεντάγραμμο.
Μοναδικός και ξεσηκωτικός σε κάθε του εμφάνιση ερμηνεύει ζωντανά όλες τις μεγάλες του επιτυχίες αλλά και επιτυχίες άλλων καλλιτεχνών.
Μαζί του θα είναι ο Κώστας Λαϊνάς.
Για reserve: 6939-700375
Powered by: Cretanart Productions

Livingreek party
2019-10-09 22:00 - 23:30
LIVINGREEK Party κάθε Τετάρτη στο Living Room Lounge Cafe (Ελ. Βενιζέλου 5, Παραλία).

Ρεμπέτικα και έντεχνα με τα «Κουτσαβάκια»
2019-10-09 21:30 - 23:30
Τα «Κουτσαβάκια» κάνουν στέκι τις Συμπληγάδες και μας διασκεδάζουν κάθε Δευτέρα και Τετάρτη, με ρεμπέτικα και έντεχνα τραγούδια!
Ώρα έναρξης: 21:30.

«Δέκα με τόνο» live
2019-10-09 21:30 - 23:30 | Αλλού γι’ αλλού, Νικολάου Πλαστήρα 2, Ρέθυμνο
Ζωντανή μουσική κάθε Τετάρτη στο Αλλού γι’ Αλλού (Πλαστήρα 2, Παλιά πόλη), με άφθονο φαγητό και ποτό.
10€ το άτομο.

Fancy Panda live
2019-10-09 20:30 - 23:30 | Upano, Μάχης Κρήτης 149, Ρέθυμνο, Πλατανιάς
Fancy Panda’s tunes are based on improvisational play, since the
ever-changing harmonies and rhythms are the band’s Ace in the Hole. But,
for archiving purposes, the genres that Fancy Panda tread are mainly
RnB, Jazz, Swing, Funk, Soul, Pop and Blues.
Working as session musicians in Chania for many years, and exploring the
music boundaries on the way, an inevitable collaboration sprouted from
the 3 young musicians. Having played together in multiple groups before
and realizing the chemistry between them, the only logical conclusion
was the creation of a band that could blend all of their individual
traits into a unique musical amalgam. With Giouli’s exceptional vocals,
Pantelis’ hypnotizing rhythms and Nick’s special jazz/classical aromatic
blend, Fancy Panda is bound to be an elixir for success.

Διάλεξη της Μαρίας Μανιαδάκη στο Ινστιτούτο Μεσογειακών Σπουδών
2019-10-09 20:30 - 22:30 | Ινστιτούτο Μεσογειακών Σπουδών, Μελισσινού και Νικηφόρου Φωκά 130, Ρέθυμνο
Την Τετάρτη 9 Οκτωβρίου, ώρα 20.30, στο Ινστιτούτο Μεσογειακών Σπουδών (Μελισσινού και Νικηφόρου Φωκά 130) θα γίνει η διάλεξη της κ. Μαρίας Μανιαδάκη με τίτλο «Το δίκτυο NATURA 2000 στην Ελλάδα: από τη θεωρία στην πράξη».
Η κ. Μανιαδάκη είναι δικηγόρος παρ’ Αρείω Πάγω και ασκεί μαχόμενη δικηγορία στα Χανιά από το 2004. Σπούδασε Νομική στο Πανεπιστήμιο Αθηνών και έλαβε μεταπτυχιακό δίπλωμα ειδίκευσης στο Ευρωπαϊκό Δίκαιο από το Πανεπιστήμιο του Ανοβέρου της Γερμανίας.
Από το 2003 έως το 2011 διετέλεσε συνεργάτης στο Τ.Ε.Ι. Κρήτης, Παράρτημα Χανίων, Τμήμα Φυσικών Πόρων και Περιβάλλοντος, διδάσκοντας μαθήματα περιβαλλοντικού δικαίου. Από το 2016 μέχρι σήμερα είναι Συντονίστρια του Προγράμματος LIFE NATURA THEMIS για τον Δικηγορικό Σύλλογο Χανίων και έχει εκπονήσει ποικίλες μελέτες σχετιζόμενες με την περιβαλλοντική παραβατικότητα. Από το 2018 είναι τακτικό μέλος της Επιτροπής Εξέτασης Αντιρρήσεων Δασικού Χάρτη Π.Ε Χανίων.
Από το 2019 είναι ερευνήτρια στο εθνικό ερευνητικό πρόγραμμα HELLASNOMOSAT με τα ερευνητικά της ενδιαφέροντα να εστιάζονται αυτή τη στιγμή στις νέες τεχνολογίες παρακολούθησης ως μέσων για την εφαρμογή του περιβαλλοντικού δικαίου. Έχει λάβει μέρος σε πλήθος συνεδρίων στην Ελλάδα και στο εξωτερικό πάνω σε ευρωπαϊκά, περιβαλλοντικά και εν γένει νομικά θέματα. Μιλάει αγγλικά, γερμανικά και ρωσικά.
Σκοπός της παρουσίασης της κ. Μανιαδάκη είναι η επισκόπηση του νομοθετικού πλαισίου για το δίκτυο NATURA 2000 και της εφαρμογής του στην Ελλάδα. Ειδική αναφορά θα γίνει στις προϋποθέσεις έγκρισης έργων σε περιοχές του δικτύου NATURA 2000. Μεταξύ άλλων θα παρουσιαστεί η πρόσφατη απόφαση του ΔΕΕ C-504/2014 σχετικά με την έλλειψη προστασίας της Caretta Caretta εντός της ζώνης της Κυπαρισσίας. Τέλος, θα γίνει συνοπτική έκθεση των αποτελεσμάτων του Προγράμματος LIFE NATURA THEMIS, ως προς την εφαρμογή της περιβαλλοντικής νομοθεσίας στις περιοχές του δικτύου ΝATURA 2000 στην Κρήτη.

Διεθνές συνέδριο με θέμα «Σώμα και κείμενο στο αρχαίο μυθιστόρημα»
2019-10-09 18:00 - 2019-10-11 21:00 | Κέντρο ΞΕΝΙΑ, Νικ. Ψαρρού 46, Ρέθυμνο
Ο Τομέας Κλασικών Σπουδών του Tμήματος Φιλολογίας του Πανεπιστημίου Κρήτης διοργανώνει το Ένατο Διεθνές Συνέδριο του Ρεθύμνου για το Αρχαίο Μυθιστόρημα (RICAN 9) στις 9-11 Οκτωβρίου.
Το θέμα του RICAN 9 είναι «Σώμα και κείμενο στο αρχαίο μυθιστόρημα» (Body and Text in the Ancient Novel).
Οι ομιλητές και ομιλήτριες προέρχονται από πανεπιστήμια της Ευρώπης και της Αμερικής και θα εξετάσουν αφενός τους τρόπους με τους οποίους το ανθρώπινο σώμα αναπαρίσταται στο αρχαίο ελληνικό και το ρωμαϊκό μυθιστόρημα και αφετέρου το διάλογο που αναπτύσσεται ανάμεσα στη λογοτεχνική αναπαράσταση του σώματος και τη μυθιστορηματική σύνθεση και ερμηνεία. Επίσης, οι ανακοινώσεις θα επικεντρωθούν σε ζητήματα διακειμενικότητας, σχέσης λογοτεχνίας και τέχνης, αλλά και κατασκευής φύλου στον αρχαίο κόσμο.
Το Ένατο Διεθνές Συνέδριο του Ρεθύμνου για το Αρχαίο Μυθιστόρημα (RICAN 9) ξεκινά την Τετάρτη 9 Οκτωβρίου 2019 στις 18:00 στο Φοιτητικό-Πολιτιστικό Κέντρο ΞΕΝΙΑ (Νικ. Ψαρρού 46) και περιλαμβάνει συνολικά πέντε συνεδρίες.
Το αναλυτικό πρόγραμμα υπάρχει στη διεύθυνση: philology.uoc.gr/uploads/RICAN_9_PROGRAM.pdf
Οι εργασίες του συνεδρίου θα γίνουν στην αγγλική γλώσσα και είναι ανοικτές σε κάθε ενδιαφερόμενο.

Sinners prs.JAGER party
2019-10-08 23:00 - 23:30 | Ice club, Σαλαμίνος 22, Ρέθυμνο
H τρέλα των Sinners σε συνδυασμό με το πιο ICE COLD JAGERMEISTER και την ενέργεια του Andreasondecks σε περιμένουν για μία ακόμα ξεχωριστή Τρίτη!Δωράκια JAGER, σφηνάκια JAGER, decor JAGER και όλα όσα συνθέτουν το απόλυτο party έρχονται τη Τρίτη στο ICE!!!
Saints stay home…Sinners Party with us
EVERY TUESDAY at ICE CLUB…

Μιχάλης Ι. Κουνάλης και Κώστας Δαφέρμος live
2019-10-08 22:00 - 23:30 | Αλλού γι’ αλλού, Νικολάου Πλαστήρα 2, Ρέθυμνο
Ο Μιχάλης Ι. Κουνάλης και ο Κώστας Δαφέρμος ζωντανά στο Αλλού γι’ Αλλού.
Τηλ. 6949 284600.

Οι "Άλλωσπως" live
2019-10-08 21:00 - 23:30 | Συμπληγάδες, Βερνάδου 25, Ρέθυμνο
Κάθε Τρίτη, οι Άλλωσπως μας διασκεδάζουν στις Συμπληγάδες όπως μόνο αυτοί γνωρίζουν!
Κρατήσεις: 694 206 1663

Τιμητική εκδήλωση – παρουσίαση του λευκώματος για το Μίμη Δομάζο στο Ρέθυμνο
2019-10-08 20:00 - 22:00 | Σπίτι του πολιτισμού, Εμμανουήλ Βερνάρδου 12, ρ
Τιμητική εκδήλωση – παρουσίαση του λευκώματος «Μυστικά και… άλλες αποκαλύψεις», για τον θρύλο του ελληνικού ποδοσφαίρου, Μίμη Δομάζο, θα γίνει στο Ρέθυμνο, την Τρίτη 8 Οκτωβρίου και ώρα 20:00.
Η παρουσίαση θα πραγματοποιηθεί στο Σπίτι του Πολιτισμού (Βερνάδου 12, Παλιά πόλη).
Διοργάνωση: Δήμος Ρεθύμνου, Όμιλος Βρακοφόρων Κρήτης, εκδοτική εταιρεία Welcome.
Είσοδος ελεύθερη.
Πληροφορίες στο 6946 298441.

Madame Mondays party
2019-10-07 23:30
Madame Mondays κάθε Δευτέρα στο MiniBar (Πετυχάκη 6, Παραλία Ρεθύμνου).

Ρεμπέτικα και έντεχνα με τα «Κουτσαβάκια»
2019-10-07 22:00 - 23:30 | Συμπληγάδες, Βερνάδου 25, Ρέθυμνο

Προβολή της ταινίας «Η ζωή αρχίζει στα 90»
2019-10-07 19:30 - 21:30
Η εθελοντική εταιρεία νόσου Αλτσχάιμερ και συναφών διαταραχών του Νομού Ρεθύμνου «Συμπαράσταση» με αφορμή την Παγκόσμια Ημέρα ΑΛΤΣΧΑΙΜΕΡ σας προσκαλεί στην προβολή της ταινίας «Η ζωή αρχίζει στα 90» την Δευτέρα 7 Οκτωβρίου 2019 στο Σπίτι του Πολιτισμού (Εμμανουήλ Βερνάρδου 12, πλησίον Ωδείου) και ώρα 19.30.
Η προβολή της ταινίας θα γίνει σε συνεργασία με το Διεθνές Φεστιβάλ Κινηματογράφου Κύπρου και τη Λέσχη Κινηματογράφου και Ανάγνωσης Ρεθύμνου.
ΕΙΣΟΔΟΣ ΕΛΕΥΘΕΡΗ

Ρέθυμνο| Επόμενος Σταθμός: Επιχειρηματικότητα
2019-10-07 18:00 - 20:00 | Πανεπιστήμιο Κρήτης, Γάλλος, Ρέθυμνο, Γάλλος
Ρέθυμνο | Επόμενος Σταθμός: Επιχειρηματικότητα
Στο πλαίσιο του 7ου διαγωνισμού του Envolve Award Greece ταξιδεύουμε σε όλη την Ελλάδα και επισκεπτόμαστε τοπικούς επιχειρηματίες, startups και φορείς ! Συνεχίζουμε την υποστήριξή μας προς την επιχειρηματική κοινότητα, μέσω της εκπαίδευσης και της διάδοσης καλών πρακτικών σε τοπικές κοινωνίες.

Chili crazy Sundays
2019-10-06 23:30
Chili Sundays party στο MiniBar (Πετυχάκη 6, Παραλία Ρεθύμνου)
On decks: Giannis Fragoulis

Fraoules Film party
2019-10-06 21:00 - 23:30 | Fraoules, Ελευθερίου Βενιζέλου 62, Ρέθυμνο
Μεγαλώσαμε με Ζήκο, Ψάλτη, Δόγκανο, Ακάλυπτο, Μάνθο Φουστάνο, νοσταλγούμε την κασέτα ή το cd με τα αγαπημένα μας 80s, 90s & 00s ακούσματα, την παρέα με τους φίλους την Κυριακή το απόγευμα, τα γέλια,τον χορό το φλερτ στο απέναντι τραπέζι!
Όλα αυτά θα τα θυμηθείτε μαζί μας κάθε Κυριακή!

Karaoke night
2019-10-06 21:00 - 23:30 | Συμπληγάδες, Βερνάδου 25, Ρέθυμνο
Κάθε Κυριακή βράδυ στις 21:00 σας παραδίδουμε τα μικρόφωνα και τραγουδάτε karaoke τα τραγούδια της επιλογής σας μέχρι να καταφέρετε διώξετε και τον τελευταίο πελάτη από το μαγαζί… η μήπως όχι?
Στα decks ο Βαγγέλης Τραϊτοράκης.
Κρατήσεις: 694 206 1663

Εκδήλωση τιμής και μνήμης στην Καλή Συκιά
2019-10-06 10:00 - 17:00
Ο Δήμος Αγίου Βασιλείου και ο Κοινωνικός Εκπολιτιστικός Σύλλογος Καλής Συκιάς «Ο Τσιλίβδικας» πραγματοποιούν εκδήλωση τιμής και μνήμης για την 76η Επέτειο για τη Θυσία των Ολοκαυτωθέντων Γυναικών στην πυρπόληση της Καλής Συκιάς από τους Γερμανούς Ναζί την 6η Οκτωβρίου 1943, και των πεσόντων αγωνιστών στους κατά καιρούς αγώνες της Πατρίδας.
Η εκδήλωση θα πραγματοποιηθεί την Κυριακή 6 Οκτωβρίου, στις 10 το πρωί.
Το πρόγραμμα περιλαμβάνει:

Αρχιερατικό Μνημόσυνο στον Ιερό Ναό Αγίου Ιωάννου του Θεολόγου Καλής Συκιάς.
Χαιρετισμό από την πρόεδρο του Συλλόγου Βασιλική Μπαμιάκη-Κωστάκη.
Ομιλία από τον κ. Δημήτριο Ξενάκη αναπληρωτή καθηγητή Πανεπιστημίου Κρήτης Τμήμα Πολιτικών Επιστημών.

Οι "Τρεις Μαδιάμ" live
2019-10-05 21:00 - 23:30 | Συμπληγάδες, Βερνάδου 25, Ρέθυμνο
Απόψε διασκεδάζουμε στις Συμπληγάδες με τους μοναδικούς Τρεις Μαδιάμ να μας ξεσηκώνουν και το κέφι να χτυπάει κόκκινο!

Nick And The Band - Acoustic Night
2019-10-05 20:30 - 23:30
Ένα δυνατό Live στο UPANO Restaurant σε Pop/Rock ρυθμούς.
Για αυτή την φορά, φωνή και κιθάρες.

Ξενάγηση με θέμα «Μάθε παιδί μου γράμματα. Περιήγηση στην εκπαιδευτική ιστορία του Ρεθύμνου»
2019-10-05 17:30 - 20:00
Το Σχολικό Μουσείο του Δήμου Ρεθύμνου σε συνεργασία με τις «Ημέρες Ρεθύμνου 2019», διοργανώνουν στο πλαίσιο της Παγκόσμιας Ημέρας Εκπαιδευτικών, μία ξενάγηση στην ιστορία της εκπαίδευσης, με τον τίτλο «Μάθε παιδί μου γράμματα. Περιήγηση στην εκπαιδευτική ιστορία του Ρεθύμνου».
Η ξενάγηση αναφέρεται στην περίοδο 1795-1924, ξεκινώντας από τη λειτουργία του πρώτου σχολείου των κοινών γραμμάτων στην πόλη. Η περίοδος στην οποία αναφέρεται λήγει το έτος 1924, με την άφιξη των 4.300 Μικρασιατών προσφύγων με τα παιδιά τους και την αναχώρηση των 3.500 μουσουλμάνων Ρεθυμνίων με τα δικά τους παιδιά για τη Μικρασία.
Οι συμμετέχοντες θα περιηγηθούν στο πρώτο αυτό σχολείο του 1795, στα παρθεναγωγεία της πόλης, κατώτερο και ανώτερο, στο ελληνικό της σχολείο αρρένων και στα μουσουλμανικά σχολεία όλων των βαθμίδων (ρουστιγιέμεκτεμπί και ιντατιγιέ). Κι ακόμη στο ιερό σπουδαστήριο του τεκέ Βελή Πασά, στο Μοσχάκειο Ημιγυμνάσιο Θηλέων και στο Προγυμνάσιο, Ημιγυμνάσιο και Γυμνάσιο Αρρένων Ρεθύμνης. Εκτεταμένη αναφορά θα γίνει και στο 1ο, 2ο και 3ο Δημοτικό Σχολείο, το οποίο ιδρύθηκε ως προσφυγικό, και στο 4ο Δημοτικό Σχολείο, που ιδρύθηκε το 1911.
Δεν θα παραληφθεί η περιήγηση στην ιδιωτική εκπαίδευση της περιόδου 1795-1924, από το νηπιαγωγείο και το δημοτικό σχολείο «Αθηνά» της Αμαλίας Μανουσάκη – Ζαννιδάκη μέχρι τα πρώτα ιδιωτικά νηπιαγωγεία (Φιλεκπαιδευτικού Συλλόγου, Α. Μοσχάκη, Α. Μονιάκη και Ε. Σπυριδάκη). Κι ακόμη, από το ιδιωτικό δημοτικό σχολείο Πετυχάκη και το γυμνάσιο Πρεβελάκη μέχρι την πολύχρονη Νυκτερινή Σχολή του Φιλεκπαιδευτικού Συλλόγου Ρεθύμνου. Αναφορές θα γίνουν και για τη πολύ πρώιμη σχολή χορού του Χασάν Χανιωτάκη, όπως και για τον επίσης πρώιμο Δημοδιδασκαλικό Σύλλογο Ρεθύμνης, με τον υπερδραστήριο πρόεδρό του, γνωστό δημοτικιστή, Γεώργιο Δαφέρμο.
Οι ξεναγούμενοι θα περιηγηθούν στους χώρους που διεξήχθη η μαθησιακή διαδικασία, εκ του φυσικού αλλά και μέσω της αναλυτικής προβολής που θα ακολουθήσει, ενώ θα γίνουν αναφορές σε σημαίνοντες εκπαιδευτικούς της περιόδου των 13 δεκαετιών της ξενάγησης (Δωρόθεο Σχολάριο, Γεώργιο Σωτηρίου, Εμμανουήλ Γενεράλι, Μιχαήλ Πρεβελάκη, Χρυσή Αθανασιάδου, κ.ά.). Δεν θα παραληφθούν τα βιβλιοπωλεία που εφοδίαζαν με σχολικό υλικό τους εκπαιδευτικούς και τους μαθητές, οι εκπαιδευτικές μέθοδοι που εφαρμόστηκαν (κοινών γραμμάτων, αλληλοδιδακτική, συνδιδακτική, Froebel) και οι μέθοδοι συμμόρφωσης και σωφρονισμού των άτακτων Ρεθεμνιωτόπουλων της εποχής.
Τέλος, θα γίνει αναφορά στους χώρους που διέμεναν οι μαθητές, ιδιαίτερα εκείνοι της δευτεροβάθμιας εκπαίδευσης, μεταξύ των οποίων και οι εκκλησιαστικοί του Αρκαδιώτικου και του Πρεβελιώτικου Κονακιού.
Το «Μάθε παιδί μου γράμματα» είναι η πρώτη ξενάγηση από μια σειρά παρόμοιων, η οποία θα συνεχιστεί με την «Περιήγηση στην εκπαιδευτική ιστορία του Ρεθύμνου (1925-2000). Θα ακολουθήσουν ξεναγήσεις στην εκπαιδευτική ιστορία του δυτικού Ρεθύμνου, του Αμαρίου, του Αγίου Βασιλείου και της περιοχής των Αρκαδιώτικων, στο χωριό Αμνάτος της οποίας στεγάζεται το Σχολικό Μουσείο.
Η πρώτη ξενάγηση θα πραγματοποιηθεί την Παγκόσμια Ημέρα Εκπαιδευτικών, Σάββατο 5 Οκτωβρίου 2019, από τις 5.30 μέχρι τις 8.00, με εμψυχωτή τον δρ παιδαγωγικής – επιμελητή του Μουσείου Χάρη Στρατιδάκη. Στους συμμετέχοντες σ’ αυτήν θα προσφερθεί σχετικό φυλλάδιο για τη βιβλιοθήκη τους.

Ρέθυνο vs Περιστέρι
2019-10-05 15:30 - 17:30 | Μελίνα Μερκούρη – Κλειστό γυμναστήριο, Ρέθυμνο
Στο κλειστό γυμναστήριο “Μελίνα Μερκούρη” θα πραγματοποιηθεί ο αγώνας μπάσκετ μεταξύ της ομάδας του Ρεθύμνου “Rethymno Cretan Kings” και της ομάδας του Περιστερίου “Peristeri BC”.
Ώρα έναρξης: 15:45.

Η Αδαμαντία Βαβουράκη διαβάζει & παίζει με τα παιδιά
2019-10-05 11:00 - 11:30 | Βιβλιοσκόπιο, Πλατεία Αγνώστου Στρατιώτη 38, Ρέθυμνο

Hμερίδα με θέμα «Διδάσκοντας τα Αρχαία Ελληνικά και τα Λατινικά ως μαθήματα πολιτισμού στο σύγχρονο δημοκρατικό σχολείο»
2019-10-05 10:00 - 14:00
Hμερίδα με θέμα «Διδάσκοντας τα Αρχαία Ελληνικά και τα Λατινικά ως μαθήματα πολιτισμού στο σύγχρονο δημοκρατικό σχολείο», διοργανώνεται στη μνήμη του Φάνη Κακριδή από το Εργαστήριο για τη Μελέτη της Γλώσσας και της Λογοτεχνίας στην Εκπαίδευση του Π.Τ.Δ.Ε. του Πανεπιστημίου Κρήτης και τον Σύνδεσμο Φιλολόγων Ρεθύμνου το Σάββατο 5 Οκτωβρίου 2019 και ώρα 10.00 π.μ. στον χώρο του Ξενία.
ΠΡΟΓΡΑΜΜΑ
10.00-10.30: Χαιρετισμοί
10.30-10.50: Πασχάλης Μιχάλης (Ομότιμος Καθηγητής Φιλοσοφικής Σχολής Πανεπιστημίου Κρήτης): Η αναβίωση του ελληνορωμαϊκού ανθρωπισμού και η πολιτική παιδεία
10.50-11.10: Ζερβού Αλεξάνδρα (Καθηγήτρια ΠΤΔΕ Κρήτης, Υπεύθυνη του Εργαστηρίου για τη μελέτη της Γλώσσας και της Λογοτεχνίας στην Εκπαίδευση): Θραύσματα κλασικών και παιδαγωγική διαμεσολάβηση: Αρχαίο θέμα και σύγχρονα θέματα στο Λύκειο
11.10-11.30: Αποστολάκης Κώστας (Αναπληρωτής καθηγητής Φιλοσοφικής Σχολής Πανεπιστημίου Κρήτης): Αρχαιομάθεια και πολιτικός λόγος: Η διδασκαλία της ρητορικής και του δράματος στη Μέση Εκπαίδευση
11.30-11.50: Αμπελάς Ιωάννης-Παναγιώτης (Φιλόλογος Μ.Ε., τέως Σ.Ε.Ε. Φιλολόγων): Από την Αθηναϊκή Δημοκρατία στην Αθηναϊκή Ηγεμονία: μία διακειμενική προσέγγιση του Επιτάφιου λόγου (Διδακτική Πρόταση με τη μέθοδο project)
11.50-12.10: Γαλανάκη Μαρία (Φιλόλογος Μ.Ε.): Ο εξοβελισμός των Λατινικών από τη Δευτεροβάθμια Εκπαίδευση και διδακτικές προτάσεις για την “επαναφορά” τους
12.10-12.30: Κακαβελάκης Θανάσης (Φιλόλογος Μ.Ε.): Η μαθητική μετάφραση των αρχαίων ελληνικών κειμένων σύμφωνα με την παιδαγωγική του κριτικού γραμματισμού
12.30-13.00 Συζήτηση
Συνδιοργάνωση:
Εργαστήριο για τη Μελέτη της Γλώσσας και της Λογοτεχνίας στην Εκπαίδευση του Π.Τ.Δ.Ε. Πανεπιστημίου Κρήτης
Σύνδεσμος Φιλολόγων Ρεθύμνου
ΠΕΡΙΦΕΡΕΙΑ ΚΡΗΤΗΣ
ΠΕΡΙΦΕΡΕΙΑΚΗ ΕΝΟΤΗΤΑ ΡΕΘΥΜΝΗΣ
